Odense Adresse-Contoirs Efterretninger, 1829-09-22
J tvende Nummere af Kjøbenhavnsposten læses Brudstykke af en Udflugt i Sommeren 1829. - Odense og den Omegn, af H. C. Andersen, der afgiver et nyt Beviis paa den unge Digters heldige Gave til at opfatte de ægte Livsbilleder og gjengive disse i en godmodig, livelig og tiltrækkende Fortællingsmaade. Flere af de Folke=Skikke fra Forfatterens Barndoms Tid, hvis Afskaffelse han beklager, holdes dog her endnu i Havd, saasom at tromme Nytaaind, Søefolkenes Dystløben, Optogene ved Flytningen af Laugenes Skildter og Processionen med Skiven paa Borgernes store aarlige Skydefest. Forfatteren erkjender det meget, Odense i den senere Tid har vundet i smukt Udvortes, blandt andet ved den fortræffelige Brolægning, og slutter sin Skildring (den Udgiveren gjerne ønskede at kunne optage heel og holden) med dette Udbrud: "Endelig slog Afskedstimen, og jeg kan ikke nægte, jeg følte mig lidt werthersk stemt om Hjertet, ved at forlade den gamle Bye og de mange gode Mennesker, der saa hjerteligt havde modtaget mig og gjort mit korte Ophold der saa behageligt Blandinger. Den Fest, hvormed det kongl. kjøbenhavnske Skydeselskab og danske Broderskab den 11 d. feirede den høie Formæling, var over al Maade glimrende og smagfuldt arrangeret. I Haven havde Bestyrelsen til den Ende ladet opføre en Bygning, omtrent 40 Alen lang, 20 Al. bred og 15 Al. høi, som efter Hr. Architekt Truelsens Tegning var paa det smagfuldeste indrettet til Dandsesal. Til denne, som var betrukket med hvidt Tøi og skjønt dekoreret med Guirlander og Festons af Egeløv, førte en ligeledes med hvidt Tøi beklædt 50 Alen lang og 5 Al. bred Corridor fra Hovedbygningen. J Salens venstre Side var i Fordybningen anbragt en Loge for den kongelige Familie. Væggene og Loftet i denne vare behængte med røde Drapperier, Gulvet og Trinene, som førte derfra ned i Dandsesalen belagte med rødt Klæde og Pillerne omvundne med levende Blomster. Ligeoverfor den kongelige Loge var en anden for Orchestret. J Salens Baggrund saaes i en stor Blomsterkrands de høie Formæledes Navne. Salen var brillant oplyst af omtrent 400 Voxlys, anbragte i 15 store Lysekroner, og 12 Kandelabrer. Kl. 8 1/4 forkyndte 27 Kanonskud Majestæternes Nærmelse, og da de høikongelige Herskaber havde indtaget de for dem bestemte Pladser, hilstes de med en Sang, forfattet af en af Selskabets Medlemmer, som begynder med følgende Vers: Hvor Dyd grundstøtter Tronen, Hvor Retfærds Skjold er Staal, Hvor Fyrsten adler Kronen, Hvor Viisdom er hans Maal, Der over Land og Rige, Fra Hytte som fra Slot, Kun fromme Ønsker stige. Om Held for Land og Drot. Nu fremtraadte Hs. Exc. Geheimekonferentsraad, Overpræsident Moltke og Selskabets Fuglekonge, Hr. Bagermester Hamborg, af hvilke Førstnævnte tolkede Broderskabets Deeltagelse i det elskede Kongehuses Glæde. J de allernaadigste Udtryk behagede det Hs. Majestæt at forsikre Samfundet om sin Yndest og Bevaagenhed, hvorpaa det behagede Allerhøistsamme at aabne Ballet meden Polonaise. Efterat Hs. Maj. Dronningen havde behaget at tage det hele Lokale i allernaadigst Øiesyn, forlod Allerhøistsamme Selskabet omtrent Kl. 10. Dandsen fortsattes til Kl. 12, da Selskabet gik til Taffels, hvor Hs. Exc. Overpræsidenten udbragte Skaaler for Deres Majestæter Kongen og Dronningen, de høie Formælede og det øvrige Kongehuus, og til Slutningen behagede det Hs. Maj. Kongen allernaadigst at udbringe en Skaal, for Broderskabet." Taflerne vare anbragte i Hovedbygningen paa omtrent 500 Couverts, det store Kongelige Taffel paa 220 Couverts i den store Sal og de øvrige i 5 andre Værelser. Efterat Taflet Kl. 2 var hævet, drog Selskabet i Procession tilbage til Balsalen, hvor atter en af et Medlem forfattet Sang blev afsjunger, ved Kongens Jndtrædelse. Kort derefter behagede det Hs. Majestæt, de høie Formælede og Hs. K. H. Prindsesse Wilhelmine at forlade Festen. Hs. K. H. Prinds Christian Frederik behagede endnu i nogen Tid derefter at forherlige den ved sin naadige Nærværelse, og Hs. K. H. Prinds Frederik Carl Christian hædrede Selskabet med sin naadige Nærværelse lige til Ballets Slutning.